ലോറാ സ്ലാഡ് വിഗ്ഗിൻസ്

ലോറാ സ്ലാഡ് വിഗ്ഗിൻസ് (ജനനം: ആഗസ്റ്റ് 8, 1988), അമേരിക്കൻ അഭിനേത്രി, സംഗീതജ്ഞ, ഗായിക എന്നീ നിലകളിൽ പ്രശസ്തയാണ്. ഷെയിംലെസ്സ്, ദ ടുമോമോ പീപ്പിൾ, സ്റ്റാർവിങ് ഇൻ സബർബിയ, എന്നീ ടെലിവിഷൻ പരമ്പരകളിലൂടെയും റിങ്സ് എന്ന ചിത്രത്തിലെ വേഷത്തിലൂടെയും അവർ പ്രേക്ഷകരുടെയിടയിൽ കൂടുതലായി അറിയപ്പെടുന്നു.

 ജീവിതരേഖ 
ഏതൻസിലെ ഒരു പ്രമുഖ അഭിഭാഷകയായ കാത്തി വിഗ്ഗിൻസ്, മാർക്ക് വിഗ്ഗിൻസ് എന്നിവരുടെ മകളായി ജോർജിയയിലെ ഏതൻസിൽ ജനിച്ചു. എലവൺത് അവർ ഉൾപ്പെടെയുള്ള നിരവധി ടെലിവിഷൻ പരിപാടികളിലും അതിഥി വേഷങ്ങളിൽ പ്രത്യക്ഷപ്പെട്ടതൊടൊപ്പം CSI: ക്രൈം സീൻ ഇൻവെസ്റ്റിഗേഷൻ എന്ന പരമ്പരയുടെ വേൾഡ്സ് എന്റ് എന്ന ഒരു എപ്പിസോഡിലെ വേഷം അവതരിപ്പിക്കുകയും ചെയ്തു. പ്രൈവറ്റ് പ്രാക്ടീസ് എന്ന പരമ്പരയുടെ നാലാം സീസണിലെ "ദ ഹാർഡസ്റ്റ് പാർട്ട്" എന്ന എപ്പിസോഡിൽ അവർ ഗർഭിണിയായ കൌമാരക്കാരിയായി പ്രത്യക്ഷപ്പെട്ടു. 2013 ൽ ദ ടുമോറോ പീപ്പിൾ എന്ന പരമ്പരയിൽ അവർ പഴയ കഥാപാത്രത്തിന്റെ തുടർച്ചയായി പ്രത്യക്ഷപ്പെട്ടു. ഷോടൈം ടി.വി. ചാനലിന്റെ ഷെയിംലെസ് എന്ന പരമ്പരയിൽ  സ്ഥിരകഥാപാത്രമായ കാരെൻ ജാക്സണെ അവതരിപ്പിച്ചു.2014 ൽ, ലോ & ഓർഡർ: സ്പെഷ്യൽ വിക്റ്റിസ് യൂണിറ്റ് എന്ന പരമ്പരയുടെ കോമിക് പെർവെർഷൻ എന്ന എപ്പിസോഡിൽ കാർലി റേഡൽ എന്ന കഥാപാത്രമായി തിളങ്ങി. 2014 ഏപ്രിൽ 26 നും പ്രക്ഷേപണമാരംഭിച്ച ലൈഫ്ടൈ ടെലിവിഷന്റെ സ്റ്റാർവിങ് ഇന് സബർബിയയിൽ ഹന്നാ വാർണർ എന്ന പ്രധാന കഥാപാത്രത്തെ അവതരിപ്പിച്ചിരുന്നു. 2017 ഫെബ്രുവരി 3 ന് പാരമൌണ്ട് പിക്ചേർസ് വിതരണം ചെയ്തു പുറത്തിറങ്ങിയ റിംഗ്സ് എന്ന ഹൊറർ സിനിമാ പരമ്പരയിൽ പ്രത്യക്ഷപ്പെട്ടിരുന്നു.

 അവലംബം 

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1988-ൽ ജനിച്ചവർ